Covid-19-statistieke: Positiwiteitskoers styg verderArgieffoto bloot ter illustrasie (Foto: Verskaf) Suid-Afrika het teen Vrydagaand altesaam 2 955 328 bevestigde Covid-19-gevalle gehad en 2 828 nuwe gevalle is aangemeld. Die styging verteenwoordig ŉ positiwiteitskoers van 9,1%. Daar is tans 19 938 aktiewe gevalle landwyd en 2 845 607 mense het reeds herstel. Nog twee sterftes is ook bevestig, wat die algehele syfer op 89 783 te staan bring. ŉ Totaal van 30 904 nuwe toetse vir Covid-19 is gedoen, waaronder 15 763 (51%) in die private sektor en 15 141 (49%) in die openbare sektor. Verreweg die meeste nuwe gevalle is in Gauteng (77%), gevolg deur die Wes-Kaap, Noordwes en KwaZulu-Natal (5% elk), Limpopo en Mpumalanga (3% elk), Vrystaat (2%) en die Oos-Kaap en Noord-Kaap (1% elk). Nuwe gevalle per provinsie: Die departement het aangedui dat altesaam 25 238 789 inentings teen Donderdagaand gedoen is. (Department of Health, Twitter)